pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.เห็นชอบในหลักการหลักเกณฑ์การพิจารณาคัดกรองคนต่างด้าวที่เข้ามาในประเทศไทยและไม่สามารถเดินทางกลับประเทศอันเป็นภูมิลำเนาได้ เพื่อให้สถานะเป็นผู้ได้รับการคุ้มครอง
วันพุธที่ 5 ตุลาคม 2565
ครม.เห็นชอบในหลักการหลักเกณฑ์การพิจารณาคัดกรองคนต่างด้าวที่เข้ามาในประเทศไทยและไม่สามารถเดินทางกลับประเทศอันเป็นภูมิลําเนาได้ เพื่อให้สถานะเป็นผู้ได้รับการคุ้มครอง
ครม.เห็นชอบในหลักการหลักเกณฑ์การพิจารณาคัดกรองคนต่างด้าวที่เข้ามาในประเทศไทยและไม่สามารถเดินทางกลับประเทศอันเป็นภูมิลําเนาได้ เพื่อให้สถานะเป็นผู้ได้รับการคุ้มครอง
วันที่ 5 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบในหลักการร่างประกาศคณะกรรมการพิจารณาคัดกรองผู้ได้รับการคุ้มครอง เรื่องหลักเกณฑ์ วิธีการ และเงื่อนไขการพิจารณาคัดกรองคําขอเป็นผู้ได้รับการคุ้มครอง ซึ่งมีสาระสําคัญเป็นการกําหนดหลักเกณฑ์ วิธีการ และเงื่อนไขการพิจารณาคัดกรองคนต่างด้าวที่เข้ามาในประเทศไทยและไม่สามารถเดินทางกลับประเทศอันเป็นภูมิลําเนาได้ เพื่อให้สถานะเป็นผู้ได้รับการคุ้มครอง
ทั้งนี้ได้กําหนดหลักเกณฑ์และกระบวนการพิจารณาคําร้องขอรับสิทธิเป็นผู้ได้รับการคุ้มครอง โดยคุณสมบัติของผู้ยื่นคําร้อง จะต้องเป็นบุคคลธรรมดาที่ไม่มีสัญชาติไทยและไม่มีถิ่นที่อยู่ในราชอาณาจักร หรือเป็นผู้ที่เข้ามาหรืออยู่ในราชอาณาจักรและไม่สามารถหรือไม่สมัครใจที่จะเดินทางกลับไปยังรัฐแห่งสัญชาติของตน หรือกรณีเป็นบุคคลไร้สัญชาติไม่สามารถหรือไม่สมัครใจที่จะเดินทางกลับไปยังรัฐที่เดิมตนมีถิ่นพํานักประจํา เนื่องจากมีเหตุอันควรเชื่อได้ว่าจะได้รับอันตรายจากการถูกประหัตประหาร และต้องไม่เป็นคนต่างด้าวหรือบุคคลในกลุ่มใดที่กระทรวงมหาดไทยมีกลไกหรือกระบวนการดําเนินการรองรับเป็นการเฉพาะ รวมทั้งไม่เป็นแรงงานต่างด้าวสัญชาติเมียนมา ลาว และกัมพูชา ที่มีกลไกหรือกระบวนการดําเนินการรองรับเป็นการเฉพาะ
สําหรับคุณสมบัติของผู้ได้รับการคุ้มครอง จะต้องมีมูลที่จะเชื่อได้ว่าจะได้รับอันตรายจากการประหัตประหาร การคุกคามชีวิตหรือเสรีภาพ การทรมาน การกระทําให้สูญหาย หรือการละเมิดสิทธิมนุษยชนในรูปแบบอื่นอย่างร้ายแรง และไม่สามารถหรือไม่สมัครใจที่จะได้รับการคุ้มครองจากหรือเดินทางกลับไปยังรัฐแห่งสัญชาติ ไม่เป็นผู้ที่ถูกพิจารณาว่า ไม่จําเป็นต้องได้รับความคุ้มครองระหว่างประเทศ หรือกรณีที่เป็นบุคคลไร้สัญชาติ ไม่สามารถหรือไม่สมัครใจที่จะเดินทางกลับไปยังรัฐที่เดิมมีถิ่นพํานักประจํา ซึ่งหน่วยงานที่เกี่ยวข้องเห็นชอบด้วยในหลักการ ขณะเดียวกันผู้ยื่นคําขอต้องได้รับการตรวสอบ ดังนี้ คือ ประวัติอาชญากรรม, พฤติการณ์บุคคลและทางการเมือง,พฤติการณ์เกี่ยวกับความมั่นคงของชาติ และหมายจับจากกองการต่างประเทศ สํานักงานตํารวจแห่งชาติ และผู้ยื่นคําขอต้องมีใบรับรองแพทย์เพื่อแสดงว่าไม่มีโรคอย่างใดอย่างหนึ่งตามกฎกระทรวงกําหนดโรคต้องห้ามสําหรับคนต่างด้าว
รัฐบาลไทย-ข่าวทำเนียบรัฐบาล-ปลัด สธ.วางศิลาฤกษ์ อาคารภูมิจิต รพ.พระนั่งเกล้า ขยายบริการคลินิกผู้ป่วยนอกในพื้นที่กระทรวงสาธารณสุข
วันอังคารที่ 27 กันยายน 2565
ปลัด สธ.วางศิลาฤกษ์ อาคารภูมิจิต รพ.พระนั่งเกล้า ขยายบริการคลินิกผู้ป่วยนอกในพื้นที่กระทรวงสาธารณสุข
ปลัดกระทรวงสาธารณสุข เป็นประธานในพิธีบวงสรวงและวางศิลาฤกษ์อาคารภูมิจิต คลินิกผู้ป่วยนอก โรงพยาบาลพระนั่งเกล้า บริเวณตึกสํานักงานปลัดกระทรวงสาธารณสุข ขยายการให้บริการตรวจรักษาผู้ป่วยนอก นอกเขตพื้นที่โรงพยาบาล เพิ่มโอกาสและทางเลือกในการเข้าถึงการรักษา
ปลัดกระทรวงสาธารณสุข เป็นประธานในพิธีบวงสรวงและวางศิลาฤกษ์อาคารภูมิจิต คลินิกผู้ป่วยนอก โรงพยาบาลพระนั่งเกล้า บริเวณตึกสํานักงานปลัดกระทรวงสาธารณสุข ขยายการให้บริการตรวจรักษาผู้ป่วยนอก นอกเขตพื้นที่โรงพยาบาล เพิ่มโอกาสและทางเลือกในการเข้าถึงการรักษา ลดความแออัดและการรอคอย
เช้าวันนี้ (27 กันยายน 2565) ที่ สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิตปลัดกระทรวงสาธารณสุข เป็นประธานในพิธีบวงสรวงและวางศิลาฤกษ์อาคารภูมิจิต คลินิกผู้ป่วยนอก โรงพยาบาลพระนั่งเกล้า บริเวณตึกสํานักงานปลัดกระทรวงสาธารณสุข โดยมี คณะผู้บริหารกระทรวงสาธารณสุข แพทย์หญิงณิชาภาสวัสดิกานนท์ ผู้อํานวยการโรงพยาบาลพระนั่งเกล้า และคณะเจ้าหน้าที่ร่วมพิธี
นายแพทย์เกียรติภูมิ กล่าวว่า การก่อสร้าง“อาคารภูมิจิต” ครั้งนี้ เกิดขึ้นจากความตั้งใจและแนวคิดที่จะขยายบริการตรวจรักษาผู้ป่วยนอก นอกเขตโรงพยาบาล เนื่องจากในเขตจังหวัดนนทบุรี มีโรงพยาบาลพระนั่งเกล้าเป็นโรงพยาบาลศูนย์ ที่เป็นแม่ข่ายในการดูแลรักษาประชาชนในพื้นที่และใกล้เคียง ปัจจุบันมีผู้มารับบริการในแผนกผู้ป่วยนอกมากถึง 2,500 - 3,000 รายต่อวัน และมีจํานวนห้องตรวจไม่สมดุลกับปริมาณผู้มารับบริการ โดยได้รับอนุมัติใช้พื้นที่บริเวณตึกสํานักงานปลัดกระทรวงสาธารณสุข และใช้งบประมาณก่อสร้างจากเงินบริจาค จํานวน 19.4 ล้านบาทสําหรับเป็นคลินิกผู้ป่วยนอก โรงพยาบาลพระนั่งเกล้า นอกจากบริการตรวจรักษา ยังมีบริการทันตกรรม เจาะเลือด และเอ็กซเรย์ ซึ่งจะช่วยเพิ่มพื้นที่บริการ ช่วยลดความแออัด ลดการรอคอยรับบริการของประชาชน รวมถึงยังช่วยให้เจ้าหน้าที่กระทรวงสาธารณสุขและประชาชนในพื้นที่ใกล้เคียง ได้มีสถานบริการตรวจรักษาเพิ่มมากขึ้น เป็นการอํานวยความสะดวกในการเดินทาง เพิ่มโอกาสและทางเลือกในการเข้าถึงบริการทางการแพทย์ที่มีคุณภาพมาตรฐาน โดยบุคลากรที่มีความเชี่ยวชาญของโรงพยาบาลพระนั่งเกล้า ภายใต้สังกัดสํานักงานปลัดกระทรวงสาธารณสุข
****************************************** 27 กันยายน 2565
รัฐบาลไทย-ข่าวทำเนียบรัฐบาล-​โฆษกรัฐบาล ยืนยันรัฐบาลมุ่งมั่นส่งเสริมให้ประชาชนมีส่วนร่วมทางกฎหมาย
วันเสาร์ที่ 3 กันยายน 2565
​โฆษกรัฐบาล ยืนยันรัฐบาลมุ่งมั่นส่งเสริมให้ประชาชนมีส่วนร่วมทางกฎหมาย
นําเสนอนโยบายรัฐบาลเปิดและรัฐบาลดิจิทัล (Open and Digital Government) ในการประชุม GRP15
วันนี้ (3 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ประเทศไทยได้เป็นเจ้าภาพจัดการประชุมว่าด้วยแนวปฏิบัติที่ดีด้านกฎระเบียบ ครั้งที่ 15 (15th APEC Conference on Good Regulatory Practice : GRP15) ซึ่งเป็นส่วนหนึ่งของการเป็นเจ้าภาพเอเปค 2565 ของไทย ซึ่งการจัดการประชุมครั้งนี้เป็นโอกาสสําคัญที่ได้แลกเปลี่ยนประสบการณ์ในการพัฒนาและผลักดันนโยบาย GRP ของแต่ละเขตเศรษฐกิจ และเป็นโอกาสให้ไทยนําเสนอบทบาท และแนวคิดเกี่ยวกับนโยบายรัฐบาลเปิดและรัฐบาลดิจิทัล (Open and Digital Government) ตลอดจนการส่งเสริมให้ประชาชนมีส่วนร่วมทางกฎหมาย
โฆษกประจําสํานักนายกรัฐมนตรี เปิดเผยว่า เมื่อวันพุธ ที่ 24 สิงหาคม 2565 สํานักงานคณะกรรมการกฤษฎีกา และสํานักงานสภาพัฒนาการเศรษฐกิจและสังคมแห่งชาติได้ร่วมเป็นเจ้าภาพ จัดการประชุม 15th APEC Conference on Good Regulatory Practice ภายใต้หัวข้อหลัก “การแลกเปลี่ยนประสบการณ์ในการบริหารจัดการกฎหมายในช่วงวิกฤติและเตรียมความพร้อมสังคมและเศรษฐกิจในโลกยุคหลังวิกฤติโควิด 19” โดยสนับสนุนให้เขตเศรษฐกิจต่าง ๆ เรียนรู้ซึ่งกันและกัน นําเครื่องมือด้านกฎหมายที่ดีหรือ Good Regulatory Practices หรือ GRP ทบทวนกฎหมายและกฎเกณฑ์เพื่อลดกําแพงทางการค้าเพื่ออํานวยความสะดวกด้านการค้า ซึ่งหลายเขตเศรษฐกิจได้บรรเทาความเดือดร้อนของประชาชนจากการมีกฎหมายกฎระเบียบที่เป็นสากลมากขึ้น
นายอนุชาฯ กล่าวว่า “รัฐบาลไทยมุ่งมั่นที่จะส่งเสริมให้ประชาชนสามารถเข้าถึงข้อมูลกฎหมายและแสดงความคิดเห็นเกี่ยวกับกฎหมายได้ง่าย โดยได้มอบหมายให้สํานักงานคณะกรรมการกฤษฎีกาจัดทําระบบในรูปแบบ One-stop Shop เพื่อการเข้าถึงกฎหมาย ผ่านเว็บไซต์ law.go.th รวมทั้งมุ่งมั่นที่จะผลักดันนโยบายรัฐบาลเปิดและรัฐบาลดิจิทัล (Open and Digital Government) ทั้งนี้ รัฐบาลเชื่อมั่นว่าการมีส่วนร่วมของประชาชนจะสร้างประสิทธิภาพและความโปร่งใสในการทํางานของภาครัฐ”
รัฐบาลไทย-ข่าวทำเนียบรัฐบาล-ปลัดสธ. นำคณะผู้บริหาร ร่วมพิธีบำเพ็ญกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 13 ตุลาคม 2565
ปลัดสธ. นําคณะผู้บริหาร ร่วมพิธีบําเพ็ญกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เช้าวันนี้ (13 ตุลาคม 2565)  นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วย นางสุภาพร กา​รย์​กวิน​พงศ์​  นายกสมาคมแม่บ้านสาธารณสุข นําคณะผู้บริหารกระทรวงสาธารณสุข ร่วมพิธีบําเพ็ญกุศล เนื่องในวันคล้ายวันสวรรคต พระบาทสมเด็จพระบรมชนกาธิเ
เช้าวันนี้ (13 ตุลาคม 2565)นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วย นางสุภาพร กา​รย์​กวิน​พงศ์​ นายกสมาคมแม่บ้านสาธารณสุขนําคณะผู้บริหารกระทรวงสาธารณสุข ร่วมพิธีบําเพ็ญกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ศาลาพระธรรมโกศาจารย์ วัดพุทธปัญญา อ.เมือง จ.นนทบุรี
รัฐบาลไทย-ข่าวทำเนียบรัฐบาล-ครม.เห็นชอบโครงการศูนย์สุขภาพนานาชาติอันดามัน วงเงิน 5,116 ล้านบาท ช่วยเพิ่มมูลค่าการท่องเที่ยวเชิงสุขภาพปีละ 62,000 ล้านบาท
วันอังคารที่ 11 ตุลาคม 2565
ครม.เห็นชอบโครงการศูนย์สุขภาพนานาชาติอันดามัน วงเงิน 5,116 ล้านบาท ช่วยเพิ่มมูลค่าการท่องเที่ยวเชิงสุขภาพปีละ 62,000 ล้านบาท
ครม.เห็นชอบโครงการศูนย์สุขภาพนานาชาติอันดามัน วงเงิน 5,116 ล้านบาท ช่วยเพิ่มมูลค่าการท่องเที่ยวเชิงสุขภาพปีละ 62,000 ล้านบาท
วันที่ 11 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบโครงการศูนย์สุขภาพนานาชาติอันดามัน โดยมีสถานที่ตั้งโครงการอยู่ที่จังหวัดภูเก็ต วงเงินงบประมาณรวมทั้งสิ้น 5,116 ล้านบาท ระยะเวลาดําเนินการ 5 ปี (ปี2566 – 2570) โดยขอผูกพันงบประมาณ ดังนี้คือ ปีงบประมาณ2566 วงเงิน 1,291 ล้านบาท ปี2567 วงเงิน 1,656 ล้านบาท ปี2568 วงเงิน 1,476 ล้านบาท ปี2569 วงเงิน 498 ล้านบาท ปี2570 วงเงิน 193 ล้านบาท
สําหรับโครงการศูนย์สุขภาพนานาชาติอันดามัน จะเป็นสถานที่ผลิตบุคลากรด้านวิทยาศาสตร์สุขภาพ เช่น แพทย์ พยาบาล ทันตแพทย์ เภสัชกร เทคนิคการแพทย์ แพทย์ทางเลือก และอื่นๆ และเป็นสถานที่ทําการวิจัย พัฒนาด้านวิชาการด้านสาธารณสุข เป็นสถานพยาบาลขั้นตติยภูมิและเฉพาะทางเป็นหลัก โดยสามารถรักษาโรคระดับต้นและโรคซับซ้อน และสร้างความเชื่อมั่นให้กับประชาชนและนักท่องเที่ยวในการเข้ามาท่องเที่ยวในกลุ่มจังหวัดอันดามันและประเทศไทย
โดยการพัฒนาทั้งด้านบุคลากร การวิจัยเทคโนโลยีทางการแพทย์จากศูนย์สุขภาพนานาชาติฯ จะมีส่วนสําคัญในการผลักดันประเทศไทยให้เป็นศูนย์กลางทางการแพทย์ (Medical Hub) และศูนย์กลางการท่องเที่ยวเชิงสุขภาพในอนาคต สร้างรายได้แก่ประเทศสอดคล้องกับยุทธศาสตร์ชาติ 20 ปีอีกด้วย
น.ส.ไตรศุลี กล่าวว่า ผลที่คาดว่าจะได้รับจากโครงการ คือ มีศูนย์การแพทย์เฉพาะทาง ขนาด 300 เตียง,ให้บริการผู้ป่วยโรคซับซ้อนชาวไทยไม่น้อยกว่า 12,500 คน / ปี, ผู้ป่วยนอกไม่น้อยกว่า 300,000 คน / ปี, มีรายได้จากการรักษาชาวต่างชาติไม่น้อยกว่า 1,600 ล้านบาท / ปี, มีศูนย์ทันตกรรมที่ทันสมัยแห่งแรกในภาคใต้และมีรายได้จากการให้บริการชาวต่างชาติไม่น้อยกว่า 300 ล้านบาท / ปี
สามารถผลิตบุคลากรด้านสาธารณสุขและวิทยาศาสตร์สุขภาพ ที่สําเร็จตามหลักสูตรปีละ 110 คน, อบรมทักษะต่าง ๆ ตามความต้องการของภาครัฐและเอกชนในพื้นที่ไม่น้อยกว่า 1,000 คน / ปี, ลดการไปรักษาโรคซับซ้อนในพื้นที่อื่นของคนในพื้นที่อันดามันไม่น้อยกว่า 13,500 ครั้ง / ปี ทําให้ประหยัดเงินไม่น้อยกว่า 135 ล้านบาท / ปี และ เพิ่มมูลค่าการท่องเที่ยวในพื้นที่อันดามันให้เป็นการท่องเที่ยวเชิงสุขภาพมากขึ้น ไม่น้อยกว่าร้อยละ 10 ของมูลค่าเดิมหรือเพิ่มขึ้นประมาณ 62,000 ล้านบาท / ปี
รัฐบาลไทย-ข่าวทำเนียบรัฐบาล-ยสท. เยียวยาชาวไร่ สนับสนุนปัจจัยการผลิต ร้อยละ 50 พร้อมผุดไอเดียกองทุนช่วยเหลือเกษตรกรผู้เพาะปลูกยาสูบ
วันจันทร์ที่ 17 ตุลาคม 2565
ยสท. เยียวยาชาวไร่ สนับสนุนปัจจัยการผลิต ร้อยละ 50 พร้อมผุดไอเดียกองทุนช่วยเหลือเกษตรกรผู้เพาะปลูกยาสูบ
คณะกรรมการ ยสท. อนุมัติให้ความช่วยเหลือเกษตรกรโดยสนับสนุนปัจจัยการผลิต ร้อยละ 50 ในวงเงิน 56.16 ลบ. อีกร้อยละ 50 จะประสานหน่วยงานที่เกี่ยวข้องในการจัดสรรงบประมาณจากรัฐบาลช่วยเหลือเกษตรกร ในวงเงิน 56.16 ลบ. ให้ผู้เพาะปลูกใบยาเวอร์ยิเนียและผู้บ่มอิสระ
นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย (ยสท.) กล่าวภายหลังการประชุมร่วมกับคณะกรรมาธิการแก้ไขปัญหาราคาผลิตผลเกษตรกรรม สภาผู้แทนราษฎร ว่า ภายหลังการปรับโครงสร้างภาษีสรรพสามิตยาสูบแบบใหม่ ตาม พ.ร.บ.ภาษีสรรพสามิต พ.ศ.2560 และโครงสร้างภาษีสรรพสามิตยาสูบในปี 2564 ปัญหาการแพร่ระบาดของบุหรี่ผิดกฎหมาย บุหรี่หนีภาษี บุหรี่ปลอม กระแสความนิยมในผลิตภัณฑ์ทางเลือกใหม่อย่างบุหรี่ไฟฟ้า การแข่งขันทางการค้าในอุตสาหกรรมบุหรี่ต่างชาติ และจํานวนผู้สูบบุหรี่ที่น้อยลงตามนโยบายรัฐและกระแสโลก ทําให้ ยสท. ได้รับผลกระทบจากยอดจําหน่ายที่ลดลง และยังส่งผลกระทบโดยตรงกับชาวไร่ยาสูบและผู้บ่มอิสระ จากการปรับลดโควตาการรับซื้อใบยา รวมไปถึงปัจจัยการผลิตที่สูงขึ้น ทําให้ต้นทุนการเพาะปลูกยาสูบเพิ่มสูงขึ้นจากฤดูการผลิต 2564/2565 ซึ่งคณะกรรมการ ยสท. ได้อนุมัติการให้ความช่วยเหลือเกษตรกรโดยสนับสนุนปัจจัยการผลิต ร้อยละ 50 ในวงเงิน 56.16 ล้านบาท ส่วนอีกร้อยละ 50 จะประสานกับหน่วยงานที่เกี่ยวข้องในการจัดสรรงบประมาณจากรัฐบาลเพื่อช่วยเหลือเกษตรกร ในวงเงิน 56.16 ล้านบาท ให้กับเกษตรกรผู้เพาะปลูกใบยาเวอร์ยิเนียและผู้บ่มอิสระ ทั้งนี้ จากผลการดําเนินงาน ยสท. ตั้งแต่ปี 2560 - ปัจจุบัน ปริมาณการจําหน่ายบุหรี่ลดลงอย่างต่อเนื่อง ส่งผลให้ปริมาณการใช้ใบยาลดลง ทําให้ปริมาณคงคลังใบยาสูง จึงจําเป็นต้องลดปริมาณการรับซื้อใบยาจากชาวไร่ โดยการจัดหาใบยาแต่ละปีจะคํานึงถึงปริมาณคงคลังที่เหมาะสม ปัจจุบัน ยสท. มีแนวทางแก้ไขเพื่อลปริมาณคงคลังโดยติดต่อประสานการขายใบยาคงคลังที่มีอยู่ให้กับผู้ส่งออกและผู้สนใจจากต่างประเทศ และส่งเสริมการขายยาเส้นมวนเอง ยาเส้นหั่นสดจากชาวไร่ และยาเส้นหั่นแห้ง โดยใช้ใบยาแห้งจากคงคลัง
ผู้ว่าการ ยสท. กล่าวว่า ภาคีเครือข่ายชาวไร่ยาสูบแห่งประเทศไทย ได้เดินทางมาหารือถึงข้อสรุปเกี่ยวกับการเยียวยาช่วยเหลือเกษตรกรชาวไร่ เมื่อวันที่ 29 กันยายน 2565 ที่ผ่านมา โดยภาคีเครือข่ายชาวไร่ยาสูบฯ ได้ยื่นข้อเสนอให้ ยสท. ปรับลดโควตาใบยาเวอร์ยิเนียจากร้อยละ 25 เป็นร้อยละ 5 แต่หาก ยสท. ไม่สามารถดําเนินการตามข้อเรียกร้องได้ ทางภาคีเครือข่ายชาวไร่ยาสูบฯ จะขอให้รัฐบาลจ่ายเงินชดเชยโควตาการผลิต 2565/2566 ที่ลดลงจากฤดูการผลิต 2564/2565 ในอัตราเดียวกันกับโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย เฉพาะฤดูการผลิต 2562/2563 กิโลกรัมละ 17.50 บาท
นอกจากนี้ ผู้ว่าการ ยสท. ยังได้เสนอแนะให้จัดตั้งกองทุนช่วยเหลือเกษตรกรผู้เพาะปลูกยาสูบ โดยพิจารณาจากภาษีที่ ยสท. นําส่งรัฐ และให้นําระบบเทคโนโลยีสารสนเทศมาช่วยจัดทําแพลตฟอร์มสําหรับบริหารงานด้านการวางแผนในการผลิต คงคลัง และการขายในอนาคตต่อไป
รัฐบาลไทย-ข่าวทำเนียบรัฐบาล-การท่าเรือแห่งประเทศไทย สนับสนุนและอำนวยความสะดวกจัดพื้นที่จอดรถสำหรับการประชุม APEC
วันพุธที่ 2 พฤศจิกายน 2565
การท่าเรือแห่งประเทศไทย สนับสนุนและอํานวยความสะดวกจัดพื้นที่จอดรถสําหรับการประชุม APEC
...
การท่าเรือแห่งประเทศไทย สนับสนุนและอํานวยความสะดวกจัดพื้นที่จอดรถสําหรับการประชุม APEC
การท่าเรือแห่งประเทศไทย (กทท.) กระทรวงคมนาคม สนับสนุนและอํานวยความสะดวกพื้นที่บริเวณโกดังสเตเดี้ยม ตามที่กระทรวงการต่างประเทศขอรับการสนับสนุน เพื่อใช้เป็นจุดจอดพักรอและจุดจอดรถยนต์ประจําของคณะผู้นําเขตเศรษฐกิจเอเปคและผู้แทนระดับสูง ระหว่างการปฏิบัติงานจริงและในช่วงการซักซ้อมขบวนรถยนต์ล่วงหน้า ช่วงเดือนตุลาคม - พฤศจิกายน 2565 ในฐานะที่ประเทศไทยได้รับเกียรติเป็นเจ้าภาพจัดการประชุมผู้นําเขตเศรษฐกิจเอเปค (APEC Economic Leaders' Meeting) ระหว่างวันที่ 14 - 19 พฤศจิกายน 2565 ถือเป็นเวทีการประชุมความร่วมมือทางเศรษฐกิจในภูมิภาคเอเชีย - แปซิฟิก ที่มีความสําคัญระดับโลก มีเป้าหมายหลักเพื่อส่งเสริมการเปิดเสรีการค้าการลงทุนความร่วมมือในทุกมิติในทางความร่วมมือทางเศรษฐกิจ ที่ส่งผลดีต่อเศรษฐกิจของประเทศไทย ณ ศูนย์การประชุมแห่งชาติสิริกิติ์
ทั้งนี้ กทท. มีความภาคภูมิใจที่ได้เป็นส่วนหนึ่งของการสนับสนุนการเป็นเจ้าภาพฯ อีกทั้งยังสามารถประชาสัมพันธ์ศักยภาพของพื้นที่ โดยจะมีโครงการพัฒนาพื้นที่โกดังสเตเดี้ยมดังกล่าว นําออกประมูลพื้นที่ให้เอกชนมาเช่า หรือพัฒนาใช้ในธุรกิจที่เกี่ยวเนื่องในโอกาสต่อไปด้วย
รัฐบาลไทย-ข่าวทำเนียบรัฐบาล-มท.1 ร่วมลงพื้นที่กับ นรม. ให้กำลังใจชาวบ้านริมน้ำเจ้าพระยา จ. นนทบุรี
วันพฤหัสบดีที่ 13 ตุลาคม 2565
มท.1 ร่วมลงพื้นที่กับ นรม. ให้กําลังใจชาวบ้านริมน้ําเจ้าพระยา จ. นนทบุรี
มท.1 ร่วมลงพื้นที่กับ นรม. ให้กําลังใจชาวบ้านริมน้ําเจ้าพระยา จ. นนทบุรี
วันนี้ (13 ต.ค. 65) เวลา 09.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร่วมลงพื้นที่วัดแสงสิริธรรม ตําบลท่าอิฐ อําเภอปากเกร็ด จังหวัดนนทบุรี กับ พลเอก ประยุทธ์ จันทร์โอชา นายกรัฐมนตรี เพื่อติดตามการแก้ไขปัญหาน้ําท่วมของหน่วยงานที่เกี่ยวข้อง รวมทั้งติดตามการให้ความช่วยเหลือ บรรเทาความเดือดร้อนพี่น้องประชาชนและผู้ประกอบการชุมชนริมแม่น้ําเจ้าพระยาที่ได้รับผลกระทบจากน้ําทะเลหนุนสูงและมีน้ําท่วมขัง โดยมี นายสุธี ทองแย้ม ผู้ว่าราชการจังหวัดนนทบุรี นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายรัฐพล นราดิศร รองอธิบดีกรมป้องกันและบรรเทาสาธารณภัย ผู้แทนสํานักงานทรัพยากรน้ําแห่งชาติ และส่วนราชการที่เกี่ยวข้อง ร่วมลงพื้นที่ ซึ่งนายกรัฐมนตรี ได้ติดตามสถานการณ์มาโดยตลอด พร้อมกําชับให้หน่วยงานเร่งดําเนินการลดผลกระทบประชาชนให้ได้มากที่สุด
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร่วมรับฟังบรรยายสรุปการบริหารจัดการน้ําและปัญหาความเดือดร้อนภาพรวมในจังหวัดนนทบุรีจากหน่วยงานที่เกี่ยวข้องในพื้นที่ ซึ่งสถานการณ์น้ําท่วมในขณะนี้เกิดจากปริมาณน้ําฝนมากกว่า 80 มิลลิเมตร เกินกว่า 1 ชั่วโมง ส่งผลให้เกิดปัญหาน้ําท่วมขังในพื้นที่ต่ําที่มีท่อระบายน้ําขนาดเล็กตามถนนในชุมชน ถนนสาธารณะ และการระบายน้ําฝนในช่วงที่น้ําทะเลหนุนสูงไม่สามารถเปิดบานประตูระบายน้ําลงสู่แม่น้ําเจ้าพระยาได้ จึงใช้การสูบออกแม่น้ําเจ้าพระยาเท่านั้น และอีกกรณีหนึ่งเกิดจาก “น้ําท่า” จากการระบายน้ําผ่านสถานี C29 อําเภอบางไทร จังหวัดพระนครศรีอยุธยา เกิน 3,000 ลูกบาศก์เมตรต่อวินาที ประกอบกับมีน้ําทะเลหนุนสูงเกิน 2.0 เมตร(ระดับน้ําทะเลปานกลาง) ส่งผลให้พื้นที่ริมน้ําและพื้นที่ลุ่มต่ํานอกแนวคันกั้นน้ําได้รับผลกระทบจากสถานการณ์น้ําเอ่อล้นเข้าพื้นที่ ทําให้ในขณะนี้มีพื้นที่ประสบสาธารณภัยเขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) รวม 5 อําเภอ 42 ตําบล 268 หมู่บ้าน 65 ชุมชน 110,562 ครัวเรือน โดยชุมชนวัดแสงสิริธรรม หมู่ 5 ตําบลท่าอิฐ อําเภอปากเกร็ด จังหวัดนนทบุรี ที่ท่านนายกรัฐมนตรีและรัฐมนตรีว่าการกระทรวงมหาดไทยลงพื้นที่ในวันนี้ ได้รับผลกระทบ 200 ครัวเรือน สําหรับในด้านการแก้ไขปัญหา จังหวัดได้บูรณาการหน่วยงานที่เกี่ยวข้องวางแนวกระสอบทราย มากกว่า 500,000 กระสอบ แจกจ่ายถุงยังชีพ มากกว่า 10,000 ชุด และได้รับการสนับสนุนเครื่องสูบน้ําจากกรมป้องกันและบรรเทาสาธารณภัย 8 เครื่อง กรมโยธาธิการและผังเมือง 12 เครื่อง ทั้งนี้ จังหวัดนนทบุรี ได้กําชับหน่วยงานที่เกี่ยวข้องให้เตรียมความพร้อมในการให้ความช่วยเหลือพี่น้องประชาชนตลอด 24 ชั่วโมง และภายหลังสถานการณ์บรรเทาลงจะได้ช่วยเหลือเยียวยาตามระเบียบที่เกี่ยวข้องต่อไป
จากนั้น นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ เดินลุยน้ําเยี่ยมเยียนประชาชนที่พักอาศัยริมแม่น้ําเจ้าพระยา พร้อมพูดคุยทักทายประชาชนในชุมชนอย่างเป็นกันเอง พร้อมทั้งให้กําลังใจผู้ประสบภัยและย้ําเตือนเจ้าหน้าที่ในการดูแลให้ความช่วยเหลือประชาชนอย่างเต็มกําลังความสามารถ
รัฐบาลไทย-ข่าวทำเนียบรัฐบาล-“อนุทิน” เผยผู้บาดเจ็บเหตุกราดยิงอาการปลอดภัย เร่งฟื้นฟูสมรรถภาพดูแลใกล้ชิดจนปกติที่สุด
วันอาทิตย์ที่ 9 ตุลาคม 2565
“อนุทิน” เผยผู้บาดเจ็บเหตุกราดยิงอาการปลอดภัย เร่งฟื้นฟูสมรรถภาพดูแลใกล้ชิดจนปกติที่สุด
รองนายกรัฐมนตรีและรัฐมนตรีว่าการกระทรวงสาธารณสุข เผยอาการผู้บาดเจ็บเหตุกราดยิง จ.หนองบัวลําภู อาการปลอดภัย เร่งฟื้นฟูสมรรถภาพ ดูแลอย่างใกล้ชิดให้กลับมาเป็นปกติมากที่สุด พร้อมจัดทีม MCATT ดูแลเยียวยาจิตใจทุกครอบครัวเป็นรายบุคคล
รองนายกรัฐมนตรีและรัฐมนตรีว่าการกระทรวงสาธารณสุข เผยอาการผู้บาดเจ็บเหตุกราดยิง จ.หนองบัวลําภู อาการปลอดภัย เร่งฟื้นฟูสมรรถภาพ ดูแลอย่างใกล้ชิดให้กลับมาเป็นปกติมากที่สุด พร้อมจัดทีมMCATT ดูแลเยียวยาจิตใจทุกครอบครัวเป็นรายบุคคล
วันนี้ (9 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการดูแลผู้ได้รับผลกระทบจากเหตุกราดยิงศูนย์พัฒนาเด็กเล็ก อ.นากลาง จ.หนองบัวลําภู ว่า ขณะนี้อาการของผู้บาดเจ็บทั้งเด็กและผู้ใหญ่โดยรวมอยู่ในขั้นปลอดภัยแล้ว แต่ยังต้องเร่งฟื้นฟูสมรรถภาพ โดยเฉพาะเรื่องของการควบคุมระบบประสาทและอวัยวะต่างๆ ซึ่งจากการหารือกับทีมแพทย์ ระบุว่าเด็กอายุน้อยมีโอกาสฟื้นฟูกลับมาได้สูง แต่ต้องดูแลอย่างใกล้ชิด ทั้งนี้ ผู้บาดเจ็บทุกรายได้รับพระมหากรุณาธิคุณรับไว้เป็นคนไข้ในพระบรมราชานุเคราะห์
นายอนุทินกล่าวต่อว่า ผู้ป่วยทุกรายกระทรวงสาธารณสุขไม่ใช่แค่รักษาให้พ้นขีดอันตราย แต่จะดูแลอย่างต่อเนื่องให้กลับมาอยู่ในสภาพปกติมากที่สุดเท่าที่จะทําได้ ขอให้สังคมไม่ต้องกังวล ส่วนผู้ใกล้ชิดหรือญาติหลายคนที่เป็นผู้ที่อยู่ในเหตุการณ์ แม้ไม่ได้รับบาดเจ็บหรือบางส่วนรักษาดีขึ้นจนกลับบ้านได้แล้ว กรมสุขภาพจิตจะส่งทีมเยียวยาจิตใจ (MCATT) ซึ่งมีความเชี่ยวชาญในการเยียวยาฟื้นฟูจิตใจในกรณีสถานการณ์ฉุกเฉินรุนแรง ไปดูแลทุกครอบครัวเป็นรายบุคคล
********************************* 9 ตุลาคม 2565
รัฐบาลไทย-ข่าวทำเนียบรัฐบาล-บสย. – SMI สภาอุตสาหกรรมฯ ร่วมต่อยอดช่วยเหลือกลุ่มสมาชิก ส.อ.ท.
วันจันทร์ที่ 5 กันยายน 2565
บสย. – SMI สภาอุตสาหกรรมฯ ร่วมต่อยอดช่วยเหลือกลุ่มสมาชิก ส.อ.ท.
บสย.-สถาบันวิสาหกิจขนาดกลางและขนาดย่อมอุตสาหกรรมการผลิต สภาอุตสาหกรรมแห่งประเทศไทย ร่วมหาแนวทางจัดหาหลักสูตรและจัดคลินิคพิเศษ แบ่งตามเซกเม้นท์ เร่งช่วยเหลือสมาชิกกลุ่ม ระบุ ที่ผ่านมา บสย. F.A. Center มีการอบรมให้แล้วกว่า 400 ราย
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมหารือกับ นายชนิตร ชาญชัยณรงค์ รองประธานสถาบันวิสาหกิจขนาดกลางและขนาดย่อมอุตสาหกรรมการผลิต (SMI) สภาอุตสาหกรรมแห่งประเทศไทย (ส.อ.ท.) พร้อมด้วยทีมคณะกรรมการสถาบัน SMI เพื่อสานต่อกิจกรรมหลังจากการลงนามความร่วมมือระหว่าง บสย. และสภาอุตสาหกรรมแห่งประเทศไทย โดยเฉพาะด้านคลินิคให้คําปรึกษาทางการเงิน ซึ่งในปี 2565 ศูนย์ที่ปรึกษาทางการเงิน SMEs (บสย. F.A. Center) ได้มีการจัดอบรมกลุ่มสมาชิก ส.อ.ท. ไปแล้วกว่า 400 ราย และได้มีการส่งสมาชิกลงทะเบียนขอเข้ารับคําปรึกษาเพื่อเตรียมตัวในการขอสินเชื่อกว่า 150 ราย
พร้อมจัดอบรมพิเศษเฉพาะผู้ประกอบการของสภาอุตฯในหลักสูตร “SMEs รวย...ด้วยบัญชีเดียว” โดย 1 คอร์สมีถึง 3 หลักสูตร พร้อมกันนี้ ยังมีการต่อยอดความช่วยเหลือเพิ่มเติม เช่น การจัดคลินิคพิเศษสําหรับสมาชิกหรือกลุ่มที่มีปัญหา ไม่สามารถขอสินเชื่อกับสถาบันการเงินได้ การให้ความรู้ทางการเงิน (Financial Literacy) และการพัฒนา SMEs จาก บสย. ก่อนที่จะส่งให้กับสถาบันการเงิน แนวทางการจัดทําหลักสูตรต่าง ๆ เพื่อให้ตรงกับสมาชิกสภาอุตสาหกรรมแห่งประเทศไทย
รวมทั้งการจัดแบ่งการให้บริการตาม segment โดยจะเน้นไปที่ภาคอุตสาหกรรมและการผลิต ซึ่งการแบ่งตาม segment เพราะแต่ละกลุ่มมีความต้องการที่แตกต่างกัน ถ้ารู้ถึงความต้องการแล้วจะทําให้ ศูนย์ที่ปรึกษาทางการเงิน SMEs (บสย. F.A. Center) จัดหาหลักสูตรเฉพาะที่ตรงกับความต้องการของแต่ละกลุ่มสมาชิกได้อย่างเหมาะสม โดยปัจจุบัน ส.อ.ท.มีการจัดแบ่งเป็น 4 segment 1.กลุ่ม Smart SMEs คือกลุ่มที่มีความพร้อมและต้องการขยายตลาด 2.กลุ่ม SMEs Regular เป็นธุรกิจแบบเดิม ๆ ทั่วไป ต้องการเงินทุนหมุนเวียน เสริมสภาพคล่อง 3.กลุ่ม SMEs for BCG กลุ่มที่ต้องการปรับธุรกิจรองรับ BCG เพิ่ม Productivity 4.กลุ่ม Small SMEs กลุ่มธุรกิจที่มีขนาดเล็ก ขาดทักษะความรู้ด้านการเงิน และเข้าไม่ถึงแหล่งเงินทุน
นอกจากนี้ ในการร่วมหารือครั้งนี้ บสย. ยังได้นําเสนอโครงการค้ําประกันสินเชื่อ ภายใต้ พ.ร.ก.ฟื้นฟู ระยะที่ 2 อีกจํานวน 50,000 ล้านบาท ด้วยอัตราดอกเบี้ยต่ํา 3% ใน 2 ปีแรก วงเงินสูงสุดไม่เกิน 150 ล้านบาทต่อรายต่อสถาบันการเงิน ซึ่งช่วยผู้ประกอบการได้รับประโยชน์ถึง 3 ต่อ ต่อที่ 1 อัตราดอกเบี้ยสินเชื่อ 2% ใน 2 ปีแรก (รัฐชดเชยดอกเบี้ย 6 เดือนแรก) ต่อที่ 2 ค่าธรรมเนียมค้ําประกันสินเชื่อ 1% ใน 2 ปีแรก และ ต่อที่ 3 บสย. พร้อมค้ําประกันสินเชื่อ แบบเต็มวงเงิน โดยระยะเวลาโครงการ ตั้งแต่วันที่ 1 กันยายน 2565 – วันที่ 9 เมษายน 2566 (ตามกรอบระยะเวลาของธนาคารแห่งประเทศไทย)
รัฐบาลไทย-ข่าวทำเนียบรัฐบาล-“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนสิงหาคม 2565 ต้องเฝ้าติดตามอย่างใกล้ชิด”
วันศุกร์ที่ 23 กันยายน 2565
“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนสิงหาคม 2565 ต้องเฝ้าติดตามอย่างใกล้ชิด”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนสิงหาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 236,023 ล้านบาท หรือคิดเป็นร้อยละ 97 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนสิงหาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 236,023 ล้านบาท หรือคิดเป็นร้อยละ 97 ของแผนการเบิกจ่ายสะสม ประกอบด้วย การเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2564 – เดือนสิงหาคม 2565) 34 แห่ง จํานวน 94,887 ล้านบาท หรือคิดเป็นร้อยละ 90 ของแผนเบิกจ่ายสะสม และรัฐวิสาหกิจปีปฏิทิน (ตั้งแต่เดือนมกราคม 2565 - เดือนสิงหาคม 2565) 9 แห่ง จํานวน 141,136 ล้านบาท หรือคิดเป็นร้อยละ 102 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2565 ณ สิ้นเดือนสิงหาคม 2565 (หน่วย : ล้านบาท)
รัฐวิสาหกิจ    กรอบลงทุนทั้งปี  แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – ส.ค. 65)
จํานวน 34 แห่ง    130,045   105,175   94,887    90%
ปีปฏิทิน (ม.ค. 65 – ส.ค. 65)
จํานวน 9 แห่ง    219,747   137,901   141,136    102%
รวม 43 แห่ง    349,792   243,077   236,023    97%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ณ สิ้นเดือนสิงหาคม 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการรถไฟฟ้าสายสีม่วง ช่วงเตาปูน – ราษฎร์บูรณะ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการก่อสร้างรถไฟ สายเด่นชัย - เชียงราย -เชียงของ ของการรถไฟแห่งประเทศไทย โครงการพัฒนาระบบส่งและจําหน่าย ระยะที่ 2 ของการไฟฟ้าส่วนภูมิภาค แผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวงและแผนระยะยาวธุรกิจก๊าซธรรมชาติของ บริษัท ปตท. จํากัด (มหาชน) อย่างไรก็ดี มีบางโครงการที่ยังคงประสบปัญหา เช่น โครงการพัฒนาท่าอากาศยานสุวรรณภูมิ (ปีงบประมาณ 2554 – 2560) ของบริษัท ท่าอากาศยานไทย จํากัด (มหาชน) และโครงการปรับปรุงกิจการประปาแผนหลัก ครั้งที่ 9 ของการประปานครหลวง ทําให้ผลการเบิกจ่ายไม่เป็นไปตามแผน
นางปานทิพย์ ศรีพิมล ผู้อํานวยการ สคร. กล่าวสรุปว่า ณ สิ้นเดือนสิงหาคม 2565 ภาพรวมของรัฐวิสาหกิจยังคงต้องเฝ้าติดตามอย่างใกล้ชิด นอกจากนี้ สคร. ได้มีการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2565 เมื่อวันที่ 19 กันยายน 2565 โดยมีรัฐมนตรีว่าการกระทรวงการคลังเป็นประธาน ซึ่งที่ประชุมได้พิจารณามาตรการเร่งรัดเบิกจ่ายเงินปีงบประมาณ 2566 ในประเด็นต่างๆ เช่น ให้รัฐวิสาหกิจเบิกจ่ายงบลงทุนให้เป็นไปตามเป้าหมายไม่น้อยกว่าร้อยละ 95 ของกรอบวงเงินอนุมัติ และกําหนดให้เป็นตัวชี้วัดของผู้บริหารสูงสุดของรัฐวิสาหกิจ และในกรณีที่จะมีการปรับปรุงงบลงทุนระหว่างปี 2566 ให้ดําเนินการให้แล้วเสร็จภายในไตรมาสที่ 1 รวมทั้งขอความร่วมมือหน่วยงานที่เกี่ยวข้องให้ปรับกระบวนการในการพิจารณาหรือดําเนินการในส่วนที่มีผลกระทบต่อการดําเนินงานและการลงทุนของรัฐวิสาหกิจด้วย
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงอุตสาหกรรม เป็นประธานการประชุมเตรียมการ “รายการ คุยเรื่องบ้าน คุยเรื่องเมือง คุยทุกเรื่องกับรัฐมนตรี”
วันพุธที่ 31 สิงหาคม 2565
เลขานุการรัฐมนตรีว่าการกระทรวงอุตสาหกรรม เป็นประธานการประชุมเตรียมการ “รายการ คุยเรื่องบ้าน คุยเรื่องเมือง คุยทุกเรื่องกับรัฐมนตรี”
เลขานุการรัฐมนตรีว่าการกระทรวงอุตสาหกรรม เป็นประธานการประชุมเตรียมการ “รายการ คุยเรื่องบ้าน คุยเรื่องเมือง คุยทุกเรื่องกับรัฐมนตรี”
วันนี้ (31 สิงหาคม 2565) เวลา 10.00 น. นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม เป็นประธานการประชุม
เตรียมการ “รายการ คุยเรื่องบ้าน คุยเรื่องเมือง คุยทุกเรื่องกับรัฐมนตรี” โดยที่ประชุมได้การนําเสนอประเด็นโครงการพัฒนาอาชีพเสริม เพิ่มรายได้ให้ชุมชนดีพร้อม มาตรฐานมอก. มผช. มอก.s สินเชื่อต่างๆ ประชาชนได้อะไรจากการทําเหมืองแร่โปรแตช อ้อยและน้ําตาลทราย เพื่อไปนําเสนอในรายการ คุยเรื่องบ้าน คุยเรื่องเมือง คุยทุกเรื่องกับรัฐมนตรี ในวันที่ 10 กันยายน 2565 ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-เกษตรฯ เร่งติดตามสถานการณ์น้ำ บรรเทาปัญหาอุทกภัยในพื้นที่ จ.พระนครศรีอยุธยา
วันพุธที่ 19 ตุลาคม 2565
เกษตรฯ เร่งติดตามสถานการณ์น้ํา บรรเทาปัญหาอุทกภัยในพื้นที่ จ.พระนครศรีอยุธยา
บรรเทาปัญหาอุทกภัยในพื้นที่ จ.พระนครศรีอยุธยา
นายประยูร อินสกุล รองปลัดกระทรวงเกษตรและสหกรณ์ พร้อมด้วยนายธนากร ตันติกุล ผู้อํานวยการโครงการชลประทานพระนครศรีอยุธยา ลงพื้นที่ติดตามสถานการณ์น้ํา และให้กําลังใจเจ้าหน้าที่ในพื้นที่ โดยได้ติดตามสถานการณ์ถนนคันคลองติดประตูน้ําเจ้าเจ็ด ที่รับน้ําจากแม่น้ําน้อยและคลองเจ้าเจ็ด เกิดการกัดเซาะจนทําให้ถนนขาดเป็นขนาดความกว้าง 20 เมตร ซึ่งกรมชลประทานได้เร่งดําเนินการซ่อมแซมตั้งแต่คืนวันที่ 17 ต.ค. 65 และแล้วเสร็จเมื่อวันที่ 19 ต.ค. 65 เวลา 12.30 น. โดยการใช้เข็มพืดเหล็กชีทไพล์ (sheet pile) และบรรจุหินใหญ่ใส่กล่องลวดถัก (Gabion box) เพื่อลดการไหลของน้ําไม่ใ้ห้แผ่ขยายวงกว้างออกไป ช่วยลดผลกระทบต่อพื้นที่ตอนล่าง และส่งผลให้ระดับน้ําในคลองเจ้าเจ็ดคงที่ ทําให้ทุ่งรับน้ําเจ้าเจ็ดที่มีความจุ 350 ล้านลบ.ม. ปัจจุบันรับน้ําไปแล้ว 480 ล้านลบ.ม. คิดเป็นร้อยละ 137 ของพื้นที่ ระดับน้ําเฉลี่ยอยู่ที่ 0.80-0.90 ม.ซึ่งยังอยู่ในเกณฑ์ควบคุมทําให้ระดับน้ําในทุ่งคงที่ ณ บริเวณตําบลรางจรเข้ อําเภอเสนา จังหวัดพระนครศรีอยุธยา
รัฐบาลไทย-ข่าวทำเนียบรัฐบาล-มท.1 และ มท.2 ร่วมคณะ นรม. ลงพื้นที่เยี่ยมให้กำลังใจผู้บาดเจ็บและครอบครัวผู้เสียชีวิต จังหวัดหนองบัวลำภู พร้อม
วันเสาร์ที่ 8 ตุลาคม 2565
มท.1 และ มท.2 ร่วมคณะ นรม. ลงพื้นที่เยี่ยมให้กําลังใจผู้บาดเจ็บและครอบครัวผู้เสียชีวิต จังหวัดหนองบัวลําภู พร้อม
มท.1 และ มท.2 ร่วมคณะ นรม. ลงพื้นที่เยี่ยมให้กําลังใจผู้บาดเจ็บและครอบครัวผู้เสียชีวิต จังหวัดหนองบัวลําภู พร้อม "แสดงความเสียใจและห่วงใยอย่างสุดซึ้ง"
วันนี้ (7 ต.ค. 65) เวลา 13.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย ลงพื้นที่จังหวัดหนองบัวลําภู พร้อมด้วย พลเอก ประยุทธ์ จันทร์โอชา นายกรัฐมนตรี รองนายกรัฐมนตรี และคณะรัฐมนตรี เยี่ยมให้กําลังใจผู้บาดเจ็บและครอบครัวผู้เสียชีวิต จากเหตุการณ์โศกนาฏกรรมสะเทือนขวัญ ในพื้นที่จังหวัดหนองบัวลําภู เมื่อวันพฤหัสบดีที่ 6 ตุลาคม 2565 โดยมี นายสุทธิพงษ์ จุลเจริญ ปลัดกระทรวงมหาดไทย อธิบดีกรมและหัวหน้าหน่วยงานรัฐวิสาหกิจในสังกัดกระทรวงมหาดไทย ร่วมให้กําลังใจผู้บาดเจ็บและครอบครัวผู้เสียชีวิตด้วย
พลเอก อนุพงษ์ฯ กล่าวว่า ขอแสดงความเสียใจอย่างสุดซึ้งต่อครอบครัวผู้สูญเสียจากเหตุการณ์ในครั้งนี้ ทั้งนี้ ได้สั่งการให้จังหวัด และอําเภอ ดูแลญาติผู้เสียชีวิตอย่างใกล้ชิด และเร่งช่วยเหลือเยียวยาในทุกด้านต่อไป
โดย พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย และคณะรัฐมนตรี ลงพื้นที่เยี่ยมให้กําลังใจครอบครัวผู้เสียชีวิตและผู้บาดเจ็บและมอบเงินช่วยเหลือ ณ องค์การบริหารส่วนตําบลอุทัยสวรรค์ อ.นากลาง จ.หนองบัวลําภู จากนั้น นายกรัฐมนตรีพร้อมด้วยคณะรัฐมนตรี เดินทางไปยังโรงพยาบาลหนองบัวลําภู เพื่อเยี่ยมผู้ได้รับบาดเจ็บจากเหตุการณ์ดังกล่าว
รัฐบาลไทย-ข่าวทำเนียบรัฐบาล-​กระทรวงคมนาคม ประชุมขับเคลื่อนแผนแม่บทภายใต้ยุทธศาสตร์ชาติ เพื่อเพิ่มประสิทธิภาพโครงสร้างพื้นฐานด้านคมนาคม
วันพฤหัสบดีที่ 1 กันยายน 2565
​กระทรวงคมนาคม ประชุมขับเคลื่อนแผนแม่บทภายใต้ยุทธศาสตร์ชาติ เพื่อเพิ่มประสิทธิภาพโครงสร้างพื้นฐานด้านคมนาคม
และระบบโลจิสติกส์ นําไปสู่การพัฒนาประเทศอย่างยั่งยืน
นายพิศักดิ์ จิตวิริยะวศิน รองปลัดกระทรวงคมนาคม เป็นประธานประชุมขับเคลื่อนแผนแม่บทภายใต้ยุทธศาสตร์ชาติ เพื่อเพิ่มประสิทธิภาพโครงสร้างพื้นฐานด้านคมนาคมและระบบโลจิสติกส์ นําไปสู่การพัฒนาประเทศอย่างยั่งยืน โดยมีผู้แทนจากกรมการขนส่งทางราง สํานักงานนโยบายและแผนการขนส่งและจราจร (สนข.) และหน่วยงานในสังกัดกระทรวงฯ เข้าร่วมการประชุม ในวันที่ 1 กันยายน 2565 ณ ห้องประชุม กระทรวงคมนาคม
คณะรัฐมนตรี ได้มีมติเมื่อวันที่ 3 ธันวาคม 2562 มอบหมายให้กระทรวงคมนาคมเป็นหน่วยงานเจ้าภาพในการขับเคลื่อนเป้าหมายแผนแม่บทย่อย โครงสร้างพื้นฐานด้านคมนาคมและระบบโลจิสติกส์ ซึ่งกระทรวงฯ ได้ดําเนินการขับเคลื่อนแผนแม่บทตามกรอบยุทธศาสตร์ชาติ ระยะ 20 ปี (พ.ศ.2561 - 2580) โดยมีเป้าหมายในการพัฒนาประเทศอย่างยั่งยืนตามหลักธรรมาภิบาล อันจะก่อให้เกิดเป็นพลังผลักดันและการบูรณาการร่วมกันไปสู่เป้าหมายได้ตามระยะเวลาที่กําหนดไว้ในยุทธศาสตร์ชาติฯ สําหรับการประชุมดังกล่าวได้มีการหารือเกี่ยวกับผลการขับเคลื่อนตัวชี้วัดเป้าหมายแผนย่อยโครงสร้างพื้นฐานด้านคมนาคมและระบบโลจิสติกส์ ช่วงที่ 1 (พ.ศ. 2563 - 2565) และแผนการขับเคลื่อนในช่วงที่ 2 (พ.ศ. 2566 - 2570) โดยมีเป้าหมายให้ต้นทุนโลจิสติกส์ของประเทศไทยต่อผลิตภัณฑ์มวลรวมในประเทศลดลง ประสิทธิภาพด้านโลจิสติกส์ระหว่างประเทศของประเทศไทยดีขึ้น การขนส่งสินค้าทางรางเพิ่มขึ้น และการเดินทางด้วยระบบขนส่งสาธารณะในเขตเมืองเพิ่มขึ้น ซึ่ง สนข. ในฐานะเจ้าภาพแผนงานบูรณาการด้านคมนาคมและระบบโลจิสติกส์ ได้กําหนดกรอบแนวทางการจัดทําแผนงานบูรณาการด้านคมนาคมและระบบโลจิสติกส์ พ.ศ.2567 ประกอบด้วย 5 แนวทาง ได้แก่ การพัฒนาโครงสร้างพื้นฐานการขนส่งและสิ่งอํานวยความสะดวก การยกระดับมาตรฐานและเพิ่มมูลค่าโซ่อุปทาน การพัฒนาพิธีการศุลกากร กระบวนการนําเข้า - ส่งออกที่เกี่ยวข้อง และการอํานวยความสะดวกในการขนส่งระหว่างประเทศ การพัฒนาศักยภาพ LSP และการส่งเสริมการวิจัยและการพัฒนานวัตกรรม การพัฒนาบุคลากรและการติดตามผลด้านโลจิสติกส์ เพื่อให้หน่วยงานในสังกัดกระทรวงฯ และหน่วยงานที่เกี่ยวข้องร่วมกันผลักดันขับเคลื่อนการดําเนินงาน เพื่อให้สามารถบรรลุเป้าหมายที่กระทรวงฯ ได้รับมอบหมายตามมติคณะรัฐมนตรีต่อไป
รัฐบาลไทย-ข่าวทำเนียบรัฐบาล-กรมเจ้าท่าตั้งศูนย์ช่วยเหลือผู้ประสบอุทกภัย
วันอังคารที่ 4 ตุลาคม 2565
กรมเจ้าท่าตั้งศูนย์ช่วยเหลือผู้ประสบอุทกภัย
...
กรมเจ้าท่าได้ตั้งศูนย์ช่วยเหลือผู้ประสบอุทกภัยกรมเจ้าท่า ภาคที่ 7 ให้สํานักงานเจ้าท่าภูมิภาคสาขา สํานักงานพัฒนาและบํารุงรักษาทางน้ําที่ 8 บูรณาการเข้าช่วยเหลือผู้ประสบอุทกภัยภัยเนื่องจากมีฝนตกหนักในพื้นที่ สรุปผลการปฏิบัติงาน ณ เวลา 16.00 น. ดังนี้
1. สถานการณ์ระดับน้ําในพื้นที่
- แม่น้ํามูล อ.เมือง จ.อุบลราชธานี ล้นตลิ่ง 3.41 ม.
- แม่น้ํามูล อ.กันทรารมย์ จ.ศรีสะเกษ ล้นตลิ่ง 2.95 ม.
- แม่น้ําเลยบ้านฟากเลย อ.เมือง จ.เลย ล้นตลิ่ง 2.42 ม.
- แม่น้ํามูล อ.ท่าตูม จ.สุรินทร์ ล้นตลิ่ง 0.83 ม.
- แม่น้ําชี บ้านกุดกว้าง อ.เมือง จ.ขอนแก่น น้ําล้นตลิ่ง 0.70 ม.
- แม่น้ําชี อ.เมือง จ.ชัยภูมิ ล้นตลิ่ง 0.63 ม.
- ลําเชียงไกร อ.โนนสูง (ด่านขุนทด ) จ.นครราชสีมา ล้นตลิ่ง 0.40 ม.
- ลําน้ําเชิญ บ้านโนนหัน อ.ชุมแพ ล้นตลิ่ง 0.40 เมตร
- ลําน้ําพอง บ้านท่าเม่า อ.น้ําพอง จ.ขอนแก่น ล้นตลิ่ง 0.40 เมตร
- แม่น้ําโขง อ.เมือง จ.มุกดาหาร และ อ.เมือง จ.นครพนม ต่ํากว่าตลิ่ง
2. ศูนย์ช่วยเหลือผู้ประสบอุทกภัย จภ.7 อุบลราชธานี จัด จนท. 6 นาย จภ.7 (ขก.) จัดเจ้าหน้าที่ 3 นาย และ สบ.8 จัดเจ้าหน้าที่ 5 นาย รวมทั้งสิ้น 14 นาย รถยนต์ 5 คัน เรือ 4 ลํา รถบรรทุกติดตั้งเครน 1 คัน ร่วมบูรณาการกับ ปภ.จังหวัดอุบลราชธานี และเทศบาลเมืองวารินชําราบ เข้าช่วยเหลือผู้ประสบอุทกภัยในพื้นที่ อ.วารินชําราบ จ.อุบลราชธานี จํานวน 3 ชุมชน ประกอบด้วย ชุมชนท่าบ้งมั่ง ชุมชนดีงาม และ ชุมชนหาดสวนยาง จํานวน 15 คน 5 ครัวเรือน
3. ศูนย์ช่วยเหลือผู้ประสบอุทกภัย จภ.7 นครราชสีมา จัดเจ้าหน้าที่ 6 นาย รถยนต์ 2 คัน เรือตรวจการณ์ เจ้าท่า 185 และรถยนต์ จํานวน 2 คัน บูรณาการกับ ปภ.จังหวัดนครราชสีมา และเทศบาลกําปัง เข้าช่วยขนย้ายสิ่งของและลําเลียงประชาชนออกจากพื้นที่ประสบอุทกภัย บริเวณ บ้านอ้อ ต.กําปัง อ.โนนไทย จ.นครราชสีมา จํานวน 45 คน 20 ครัวเรือน
4. ศูนย์ช่วยเหลือผู้ประสบอุทกภัย จภ.7 ขอนแก่น จัดเจ้าหน้าที่ 4 นาย พร้อมยานพาหนะ เรือตรวจการณ์เจ้าท่า 184 เรือเจ็ทสกี 287 และรถยนต์ จํานวน 2 คัน เพื่อเข้าช่วยเหลือประชาชนที่ประสบอุทกภัยในพื้นที่บ้านพรหมนิมิต ตําบลโคกสี อําเภอเมือง จังหวัดขอนแก่น จํานวน 10 คน 4 เที่ยว จํานวน 3 ครัวเรือน
5. ศูนย์ช่วยเหลือผู้ประสบอุทกภัย จภ.7 นครพนม จัดเจ้าหน้าที่ 5 นาย เรือ 2 ลํา รถยนต์ 2 คัน บูรณาการกับ ปภ.จังหวัดเลย เข้าช่วยผู้ประสบอุทกภัยบริเวณถนนเจริญรัฐ หน้าเทศบาลเมืองเลย แยกอาชีวะ คุ้มกกม่วงชี อ.เมือง จ.เลย
6. ศูนย์ฯ จภ.7 ทุกสาขา จัดเจ้าหน้าที่พร้อมยานพาหนะเข้าให้ความช่วยเหลือประชาชนที่ประสบอุทกภัยในพื้นที่ทันทีที่ได้รับแจ้งเหตุ และจัดเจ้าหน้าที่ติดตามสถานการณ์ พยากรณ์อากาศ รับข่าวสาร โทรศัพท์และสายด่วน 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ปิดงานอบรมผู้ไกล่เกลี่ย รุ่นที่ 42 แนะนำให้ใจเย็นอดทนรับฟังจนเข้าใจ ยึดประโยชน์สังคมเป็นที่ตั้ง เชื่อแก้ปัญหาประชาชนได้
วันศุกร์ที่ 21 ตุลาคม 2565
รัฐมนตรีว่าการกระทรวงยุติธรรม ปิดงานอบรมผู้ไกล่เกลี่ย รุ่นที่ 42 แนะนําให้ใจเย็นอดทนรับฟังจนเข้าใจ ยึดประโยชน์สังคมเป็นที่ตั้ง เชื่อแก้ปัญหาประชาชนได้
รัฐมนตรีว่าการกระทรวงยุติธรรม ปิดงานอบรมผู้ไกล่เกลี่ย รุ่นที่ 42 แนะนําให้ใจเย็นอดทนรับฟังจนเข้าใจ ยึดประโยชน์สังคมเป็นที่ตั้ง เชื่อแก้ปัญหาประชาชนได้ พร้อมขอบคุณนายกฯจัดสรรงบประมาณมาให้ ชี้จะช่วยลดคดีขึ้นสู่ศาล ลดค่าใช้จ่ายของประชาชนไปแล้ว 6,723 ล้าน
เมื่อวันที่ 21 ตุลาคม 2565นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีปิดการฝึกอบรมหลักสูตรการไกล่เกลี่ยข้อพิพาท ตาม พ.ร.บ.การไกล่เกลี่ยข้อพิพาท พ.ศ. 2562 (รุ่นที่ 42) ผ่านระบบวิดีโอ คอนเฟอร์เรนซ์ไปยัง จ.นครสวรรค์ โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ ผู้บริหาร และผู้เข้าอบรม 45 คนร่วมงาน
นายสมศักดิ์ กล่าวว่า ตนภาคภูมิใจที่ได้เห็นผู้ที่เข้ารับการอบรมจาก 7 จังหวัด เป็นการบูรณาการผู้เข้าอบรมที่มีความตั้งใจและเห็นประโยชน์จากการไกล่เกลี่ยข้อพิพาท อยากให้ประชาชนสงบสุขและไกล่เกลี่ยปัญหาต่อกันคุยกันได้ ตนได้เห็นความตั้งใจผู้เข้าอบรมตรงนี้ ตนมีความสุขมาก อย่างไรก็ตามการไกล่เกลี่ยอะไรก็แล้วแต่ ทั้งคดีแพ่งหรือคดีอาญาเล็กๆ ที่ตกลงกันได้ ก็จะไกล่เกลี่ยได้ ซึ่งตนก็ถือเป็นรุ่นพี่ของท่านทั้งหลายในที่นี้ เพราะเคยได้ไปอบรมมาเช่นกัน และตั้งใจไว้ว่าหากเลิกลาจากการเมืองแล้ว ก็อาจจะไปสมัครเป็นผู้ไกล่เกลี่ยที่ศูนย์ไกล่เกลี่ย ก็จะทําให้เรามีความสุข ซึ่งผู้ไกล่เกลี่ยต้องไปช่วยคนอื่น เป็นคนกลางในการช่วยข้อพิพาท บางครั้งน้ําผึ้งหยดเดียวเรื่องเล็กๆ ก็อาจจะทําให้คนฆ่ากันได้ โดยการจะเป็นผู้ไกล่เกลี่ยต้องเข้าใจปัญหาของเขา ต้องฟังจนเข้าใจ ตนเจอมาหลายกรณีในเรื่องที่เกิดขึ้นจริง สิ่งที่พวกเราต้องอดทนคืออย่าไปโกรธเขา ก็อาจจะหันมาวิวาทกับเราแทน ต้องใจเย็นอดทน มองด้วยความเข้าใจ อย่าผลีผลามเพราะเราจะฟังไม่ครบ
นายสมศักดิ์ กล่าวอีกว่า ขอขอบคุณนายกรัฐมนตรีได้จัดสรรงบกลางให้มาจัดงาน รวม 5,521,000 บาท ซึ่งในปีนี้ มีการจัด 8 รุ่น รุ่นละ 50 คน จัดตั้งแต่เดือน ต.ค.2565 - มี.ค.2566 โดยมีสถานที่จัดอบรมคือ จ. เชียงใหม่,พิษณุโลก, ขอนแก่น , ร้อยเอ็ด, นครศรีธรรมราช, นราธิวาส, นครสวรรค์ และกาญจนบุรี โดยการฝึกอบรมใช้เวลารุ่นละ 5 วัน รวม 36 ชั่วโมง มีการบรรยายเรื่องกฎหมาย เช่น พ.ร.บ.การไกล่เกลี่ยข้อพิพาท พ.ร.บ. กองทุนยุติธรรม พ.ร.บ. ค่าตอบแทนผู้เสียหายและค่าทดแทนแก่จําเลยในคดีอาญา ขั้นตอนการจัดกระบวนการไกล่เกลี่ยทางแพ่งและทางอาญาการบังคับตามข้อตกลงระงับข้อพิพาท ทักษะที่จําเป็นและเทคนิคในการเจรจาไกล่เกลี่ยข้อพิพาท การยุติข้อพิพาทโดยการไกล่เกลี่ย รวมถึงมีภาคปฏิบัติและการประเมินหลังจากอบรมด้วย ขอให้ทุกท่านโชคดีและผ่านการอบรมไปช่วยผู้เดือดร้อน
"ตอนนี้มีคนขึ้นทะเบียนเป็นผู้ไกล่เกลี่ยทั่วประเทศ 3,522 คน ศูนย์ไกล่เกลี่ยข้อพิพาท 1,189 แห่ง ที่ผ่านมาทําให้ปริมาณคดีขึ้นสู่ศาลลดน้อยลงกว่า 49,935 เรื่อง ลดปัญหาความขัดแย้ง ลดค่าใช้จ่ายประชาชน คือ ค่าทนายความ ค่าธรรมเนียมศาล กว่า 6,723 ล้านบาท ไกล่เกลี่ยหนี้ กยศ. บัตรเครดิต เงินกู้ธนาคาร ผมมั่นใจว่าท่านผู้เข้าร่วมทั้งหลายมีความรู้ในตัวบทกฎหมายในส่วนที่วิทยากรอบรมมาตลอด 5 วัน เราเสียสละเข้ามาแล้ว มารับใช้สังคมร่วมกัน ขอให้ใช้ประโยชน์ของสังคมเป็นที่ตั้ง" นายสมศักดิ์ กล่าว
รัฐบาลไทย-ข่าวทำเนียบรัฐบาล-“อนุทิน” เปิดอาคารผู้ป่วยนอก รพ.ควนขนุน เพิ่มการเข้าถึงการตรวจรักษาด้วยแพทย์เฉพาะทาง
วันศุกร์ที่ 14 ตุลาคม 2565
“อนุทิน” เปิดอาคารผู้ป่วยนอก รพ.ควนขนุน เพิ่มการเข้าถึงการตรวจรักษาด้วยแพทย์เฉพาะทาง
รองนายกรัฐมนตรีและรัฐมนตรีว่าการกระทรวงสาธารณสุข  เปิดอาคารผู้ป่วยนอก โรงพยาบาลควนขนุน ขยายพื้นที่บริการตรวจรักษาด้วยแพทย์เฉพาะทางหลากหลายสาขา ลดความแออัด ลดการส่งต่อผู้ป่วย และลดค่าใช้จ่ายในการเดินทาง
รองนายกรัฐมนตรีและรัฐมนตรีว่าการกระทรวงสาธารณสุข เปิดอาคารผู้ป่วยนอก โรงพยาบาลควนขนุน ขยายพื้นที่บริการตรวจรักษาด้วยแพทย์เฉพาะทางหลากหลายสาขา ลดความแออัด ลดการส่งต่อผู้ป่วย และลดค่าใช้จ่ายในการเดินทาง พร้อมรองรับจํานวนผู้รับบริการที่อาจเพิ่มขึ้นในอนาคต
วันนี้ (14 ตุลาคม 2565) ที่ โรงพยาบาลควนขนุน อําเภอควนขนุน จังหวัดพัทลุง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์ ปลัดกระทรวงสาธารณสุข นพ.พงศ์เกษม ไข่มุกด์ รักษาราชการแทนรองปลัดกระทรวงสาธารณสุข และคณะผู้บริหาร เปิดอาคารผู้ป่วยนอก โรงพยาบาลควนขนุน โดยมี นายฉัตรชัย อุสาหะ รองผู้ว่าราชการจังหวัดพัทลุง รักษาราชการแทนผู้ว่าราชการจังหวัดพัทลุง นายแพทย์ธนิศ เสริมแก้ว สาธารณสุขนิเทศก์ เขตสุขภาพที่ 12 นายแพทย์ดุษฎี คงตระกูลทรัพย์ นายแพทย์สาธารณสุขจังหวัดพัทลุง นายแพทย์โมทน์ ฝอยทอง ผู้อํานวยการโรงพยาบาลควนขนุน คณะแพทย์ พยาบาล และเจ้าหน้าที่ เข้าร่วมพิธีโดยโรงพยาบาลควนขนุน เป็นโรงพยาบาลชุมชนแม่ข่าย ขนาด 90 เตียง ดูแลประชาชนในเขตอําเภอควนขนุนอําเภอป่าพะยอม และอําเภอศรีบรรพต จํานวนประชากรโดยรวมประมาณ 150,000 คน สามารถให้บริการทั้งการตรวจรักษาโรคทั่วไปและบริการตรวจรักษาโรคเฉพาะทาง โดยมีแพทย์เฉพาะทางหลากหลายสาขา ได้แก่ อายุรแพทย์ทั่วไป อายุรแพทย์ด้านหัวใจ แพทย์หู คอ จมูก กุมารแพทย์และกุมารแพทย์ด้านพัฒนาการเด็ก ศัลยแพทย์ วิสัญญีแพทย์ แพทย์เวชปฏิบัติครอบครัว และสูตินรีแพทย์ และกําลังจะมีแพทย์เฉพาะทางที่จะมาปฏิบัติงานเพิ่มในปี พ.ศ. 2566 ได้แก่ แพทย์เวชศาสตร์ฟื้นฟู และแพทย์ศัลยกรรมกระดูก
สําหรับอาคารผู้ป่วยนอก 3 ชั้น ได้รับจัดสรรงบประมาณก่อสร้างจํานวน 67.7 ล้านบาท จากกระทรวงสาธารณสุข แล้วเสร็จพร้อมให้บริการตั้งแต่ 1 สิงหาคม 2565 ด้วยระบบsmart OPD นอกจากลดความแออัดในการรับบริการแล้ว ยังช่วยให้ผู้รับบริการเข้าถึงการตรวจรักษาด้วยแพทย์เฉพาะทางได้สะดวก รวดเร็ว ลดค่าใช้จ่ายในการเดินทาง ลดการส่งต่อผู้ป่วย และพร้อมรองรับจํานวนผู้รับบริการที่อาจเพิ่มขึ้นในอนาคต
******************************************** 14 ตุลาคม 2565
รัฐบาลไทย-ข่าวทำเนียบรัฐบาล-ประธาน ทปอ. ให้ คณะผู้บริหาร บจก.ไดกิ อลูมิเนียม อินดัสทรี (ประเทศไทย) เข้าพบ
วันอาทิตย์ที่ 4 กันยายน 2565
ประธาน ทปอ. ให้ คณะผู้บริหาร บจก.ไดกิ อลูมิเนียม อินดัสทรี (ประเทศไทย) เข้าพบ
ประธาน ทปอ. ให้ คณะผู้บริหาร บจก.ไดกิ อลูมิเนียม อินดัสทรี (ประเทศไทย) เข้าพบ
วันที่ 2 กันยายน 2565 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้ พล.ต.ท.พิทักษ์ จารุสมบัติ ประธานที่ปรึกษารัฐมนตรีว่าการกระทรวงอุตสาหกรรม พบปะหารือกับนายยามาโมโตะ ทาคาอะกิ ประธานกรรมการใหญ่ บริษัท ไดกิ อลูมิเนียม อินดัสทรี จํากัด (ประเทศไทย) และคณะ เพื่อหารือเกี่ยวกับนโยบาย ทิศทาง และแนวโน้มทางเศรษฐกิจของประเทศไทยเกี่ยวกับรถยนต์ไฟฟ้า แบตเตอรี่ส่วนประกอบของรถยนต์ไฟฟ้า และอลูมิเนียม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้ตรวจราชการกระทรวงแรงงาน ประชุม คกก. นโยบายการเปลี่ยนแปลงสภาพภูมิอากาศแห่งชาติ
วันอังคารที่ 4 ตุลาคม 2565
ผู้ตรวจราชการกระทรวงแรงงาน ประชุม คกก. นโยบายการเปลี่ยนแปลงสภาพภูมิอากาศแห่งชาติ
ผู้ตรวจราชการกระทรวงแรงงาน ประชุม คกก. นโยบายการเปลี่ยนแปลงสภาพภูมิอากาศแห่งชาติ
วันที่ 4 ตุลาคม 2565 เวลา 10.00 น. นายสมาสภ์ ปัทมะสุคนธ์ ผู้ตรวจราชการกระทรวงแรงงาน เข้าร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 3/2565 ณ ห้องประชุมแสงสิงแก้ว ชั้น 5 อาคารกระทรวงแรงงาน โดยที่ประชุมได้พิจารณาร่างยุทธศาสตร์ระยะยาวในการพัฒนาแบบปล่อยก๊าซเรือนกระจกต่ําของประเทศ การมีส่วนร่วม ติดตามประเมินผลและร่างแถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศ สมัยที่ 27
+++++++++++++++++++
กองเผยแพร่และประชาสัมพันธ์
4 ตุลาคม 2565
รัฐบาลไทย-ข่าวทำเนียบรัฐบาล-ปลัดฯ กอบชัย มอบนโยบายและให้ข้อเสนอแนะเกี่ยวกับการดำเนินงานผ่านกองทุนพัฒนาเอสเอ็มอีตามแนวประชารัฐ
วันจันทร์ที่ 26 กันยายน 2565
ปลัดฯ กอบชัย มอบนโยบายและให้ข้อเสนอแนะเกี่ยวกับการดําเนินงานผ่านกองทุนพัฒนาเอสเอ็มอีตามแนวประชารัฐ
ปลัดฯ กอบชัย มอบนโยบายและให้ข้อเสนอแนะเกี่ยวกับการดําเนินงานผ่านกองทุนพัฒนาเอสเอ็มอีตามแนวประชารัฐ
จังหวัดชลบุรี : วันนี้ (24 กันยายน 2565) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม ร่วมมอบนโยบายเกี่ยวกับการดําเนินงานของกองทุนพัฒนาเอสเอ็มอีตามแนวประชารัฐ และให้ข้อเสนอแนะเพื่อปรับปรุงการดําเนินงาน ในงานสัมมนาเชิงปฏิบัติการ "การบูรณาการและขับเคลื่อนยุทธศาสตร์ สู่อุตสาหกรรมยุคใหม่ให้เติบโตอย่างยั่งยืน" ณ บางแสน เฮอริเทจ
สําหรับการสัมมนาในวันนี้ มีการบรรยาย ในหัวข้อเรื่อง "ชี้แนวทางการดําเนินงานของกองทุนพัฒนาเอสเอ็มอีตามแนวประชารัฐ ประจําปีงบประมาณ 2566 เพื่อสร้างเสริมให้เอสเอ็มอีที่มีศักยภาพให้เข้าถึงแห่งทุนเพื่อการเติบโตอย่างเข้มแข็งและยั่งยืนบนพื้นฐานที่เป็นมิตรต่อสิ่งแวดล้อม เพื่อช่วยเหลือลูกหนี้ในช่วงโควิด -19 การเติมเงินเพื่อเสริมสภาพคล่องลูกหนี้เดิม การให้สินเชื่อใหม่ การแก้ไขหนี้ และปรับปรุงโครงสร้างหนี้ให้กับผู้ประกอบการ และการดําเนินงานในปี 2566 กองทุนฯ ได้มีแนวทางการดําเนินการจัดตลาดนัดเอสเอ็มอี เสริมแกร่งให้ผู้ประกอบการ SMEs เป็นต้น โดยนางสาวยุพา งานฉมัง นักวิเคราะห์นโยบายและแผนชํานาญการ กองยุทธศาสตร์และแผนงาน สํานักงานปลัดกระทรวงอุตสาหกรรม
นอกจากนี้ ยังมีการบรรยายในหัวข้อ ความคืบหน้าการดําเนินโครงการ "พลิกธุรกิจ SMEs ไทย สู่การผลิตสมัยใหม่ 4.0" ประจําปีงบประมาณ พ.ศ.2565 โดยโครงการฯ เป็นการกระตุ้นความต้องการการประยุกต์ใช้หุ่นยนต์และระบบอัตโนมัติ การศึกษาความเป็นไปได้ ของโครงการ (Feasibility Study) เพื่อต่อยอดไปสู่การลงทุน การเพิ่มผลิตภาพกระบวนการผลิตโดยใช้เทคโนโลยีหุ่นยนต์และระบบอัตโนมัติ การพัฒนาบุคลากร สถานประกอบการให้มีทักษะที่จําเป็นในอุตสาหกรรม 4.0 ซึ่งจะส่งผลให้ SMEs ได้รับการพัฒนา ปรับปรุงประสิทธิภาพการผลิตและมีผลิตภาพเพิ่มขึ้นเฉลี่ยไม่น้อยกว่าร้อยละ 10 มีรายงานการวิเคราะห์ความเป็นไปได้ในด้านเทคนิคและด้านการเงิน ผู้ที่ผ่านการฝึกอบรมหลักสูตรตาม CoRE จะได้รับการพัฒนาและสามารถขึ้นทะเบียนกับทางหน่วยงาน CoRE และผู้ประกอบการ SMEs ที่เข้าร่วมโครงการขฃจะได้รับการเชื่อมโยงแหล่งเงินทุนและเกิดการลงทุนในหุ่นยนต์และระบบอัตโนมัติ โดยนางสาวกฤษณา เพ็ชรเจริญ หัวหน้ากลุ่มความร่วมมือระหว่างประเทศ กองยุทธศาสตร์และแผนงาน สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งคุ้มครองสิทธิฯ - สยจ. ลงพื้นที่ด่วนช่วยเยียวยาเหยื่อเหตุกราดยิงหนองบัวฯ
วันพฤหัสบดีที่ 6 ตุลาคม 2565
รัฐมนตรีว่าการกระทรวงยุติธรรม สั่งคุ้มครองสิทธิฯ - สยจ. ลงพื้นที่ด่วนช่วยเยียวยาเหยื่อเหตุกราดยิงหนองบัวฯ
รัฐมนตรีว่าการกระทรวงยุติธรรม สั่งคุ้มครองสิทธิฯ - สยจ. ลงพื้นที่ด่วนช่วยเยียวยาเหยื่อเหตุกราดยิงหนองบัวฯ หากกําลังคนไม่พอ ให้ประสานจังหวัดใกล้เคียงมาเสริม กําชับ จนท.เร่งทํางานให้เร็วที่สุด แจงสิทธิผู้เสียชีวิต ได้รายละ 110,000 บาท
นายสมศักดิ์ เทพสุทิน รมว.ยุติธรรม กล่าวถึงกรณีที่อดีตตํารวจคลั่งก่อเหตุกราดยิงศูนย์เด็กเล็ก ที่จ.หนองบัวลําภู เบื้องต้นมีผู้เสียชีวิต 36 ศพ และบาดเจ็บอีกจํานวนมาก ว่าตนต้องขอแสดงความเสียใจกับครอบครัวผู้เสียชีวิตและผู้ที่ได้รับบาดเจ็บ เรื่องนี้เป็นเหตุสะเทือนขวัญ ที่น่าสลดและหดหู่มาก ซึ่งเป็นเรื่องที่ไม่น่าเกิดขึ้น ล่าสุดตนได้สั่งการให้กรมคุ้มครองสิทธิและเสรีภาพ ลงพื้นที่แล้ว โดยร่วมกับสํานักงานยุติธรรมจังหวัดหนองบัวลําภู เพื่อเร่งช่วยเหลือครอบครัวผู้เสียหาย โดยตั้งโต๊ะลงทะเบียนให้การช่วยเหลือและเยียวยา โดยขณะนี้เจ้าหน้าที่ได้ลงพื้นที่ช่วยเหลือแล้ว ซึ่งหากเจ้าหน้าที่ในจังหวัดไม่เพียงพอ ก็ให้ประสานกับจังหวัดใกล้เคียงนําเจ้าหน้าที่มาช่วยงานโดยด่วน ซึ่งตนได้กําชับให้เจ้าหน้าที่ทํางานให้รวดเร็วพร้อมกับประสานงานกับหน่วยงานต่างๆในพื้นที่ เพื่ออํานวยความสะดวกกับประชาชนให้มากที่สุด
นายสมศักดิ์ กล่าวอีกว่า สําหรับการช่วยเหลือ กรณีเสียชีวิต ทายาทมีสิทธิ ได้รับ
(1) ค่าตอบแทนกรณีถึงแก่ความตาย จํานวน 50,000 บาท
(2)​ ค่าจัดการศพ 20,000 บาท
(3) ค่าขาดอุปการะเลี้ยงดู 40,000 บาท
รวมเป็นเงิน 110,000 บาท
ส่วนกรณีบาดเจ็บ
(1) ค่ารักษาพยาบาลเท่าที่จ่ายจริง แต่ไม่เกิน 40,000 บาท ตามใบเสร็จค่ารักษาพยาบาล
(2) ค่าฟื้นฟูสมรรถภาพทางร่างกายและจิตใจ เท่าที่จ่ายจริง แต่ไม่เกิน 20,000 บาท
(3) ค่าขาดประโยชน์ทํามาหาได้ในระหว่างที่ไม่สามารถ ประกอบการงาน ได้ตามปกติ ให้จ่ายในอัตราค่าจ้างขั้นต่ําในท้องที่จังหวัดที่ไม่สามารถประกอบการงาน ไม่เกิน 1 ปี วันละ 315 บาทในพื้นที่จังหวัดหนองบัวลําภู
(4) ค่าตอบแทนความเสียหายอื่น ไม่เกิน 50,000 บาท
ทั้งนี้ ขึ้นอยู่กับการพิจารณาของอนุกรรมการฯ จังหวัดหนองบัวลําภูเป็นสําคัญ ซึ่งเนื่องจากมีผู้ได้รับความเสียหายจํานวนมาก แต่ตนได้กําชับให้เจ้าหน้าที่ทุกคนเร่งดําเนินการให้เร็วที่สุด
รัฐบาลไทย-ข่าวทำเนียบรัฐบาล-สธ. ห่วง “พนักงานราชการ-พกส.-ลูกจ้าง” รพ.สต.ที่ถ่ายโอน อบจ. ยังวางแนวทางจ้างไม่เสร็จ อาจไม่ได้รับเงินเดือน กำชับ สสจ.ติดตามไม่ให้รับผลกระทบ
วันศุกร์ที่ 21 ตุลาคม 2565
สธ. ห่วง “พนักงานราชการ-พกส.-ลูกจ้าง” รพ.สต.ที่ถ่ายโอน อบจ. ยังวางแนวทางจ้างไม่เสร็จ อาจไม่ได้รับเงินเดือน กําชับ สสจ.ติดตามไม่ให้รับผลกระทบ
กระทรวงสาธารณสุข เผย ถ่ายโอน รพ.สต.เพิ่มที่ “ขอนแก่น” รวมเป็น 9 จังหวัด 825 แห่ง ข้าราชการ/ลูกจ้างประจําช่วงเปลี่ยนผ่าน อาจได้เงินเดือนช้ากว่าปกติ ห่วงกลุ่มพนักงานราชการ/พกส./ลูกจ้างชั่วคราว อบจ.ยังทําแนวทางการจ้างไม่เสร็จ
กระทรวงสาธารณสุข เผย ถ่ายโอน รพ.สต.เพิ่มที่ “ขอนแก่น” รวมเป็น 9 จังหวัด 825 แห่ง ข้าราชการ/ลูกจ้างประจําช่วงเปลี่ยนผ่าน อาจได้เงินเดือนช้ากว่าปกติ ห่วงกลุ่มพนักงานราชการ/พกส./ลูกจ้างชั่วคราว อบจ.ยังทําแนวทางการจ้างไม่เสร็จ อาจทําให้มีปัญหาการจ่ายเงินเดือน ให้สํานักงานสาธารณสุขจังหวัดเร่งประสานติดตาม เพื่อไม่ให้ลูกจ้างได้รับผลกระทบ
วันนี้ (21 ตุลาคม 2565) ที่กระทรวงสาธารณสุข นพ.พงศ์เกษม ไข่มุกด์ รักษาราชการแทนรองปลัดกระทรวงสาธารณสุข ได้รับมอบหมายจาก นพ.โอภาส การย์กวินพงศ์ ปลัดกระทรวงสาธารณสุขประชุมคณะกรรมการศูนย์ปฏิบัติการเพื่อรองรับการถ่ายโอนภารกิจสถานีอนามัยเฉลิมพระเกียรติ 60 พรรษานวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ให้แก่องค์การบริหารส่วนจังหวัด ครั้งที่ 1/2565 โดยมี ผู้บริหารกระทรวงสาธารณสุขและหน่วยงานที่เกี่ยวข้องเข้าประชุม
นพ.พงศ์เกษม กล่าวว่า ความคืบหน้าการถ่ายโอนภารกิจ สอน.และ รพ.สต. ให้ อบจ. ขณะนี้มีการถ่ายโอนเพิ่มขึ้นอีก 1 จังหวัด คือ ขอนแก่น รวมมีการถ่ายโอนแล้ว 9 จังหวัด 825 แห่ง ได้แก่ ภูเก็ต 12 แห่ง, สกลนคร 142 แห่ง,นครปฐม 36 แห่ง, ศรีสะเกษ 117 แห่ง, ระยอง 40 แห่ง, ปราจีนบุรี 94 แห่ง, เชียงราย 118 แห่ง, นนทบุรี 18 แห่งและขอนแก่น 248 แห่ง ซึ่งด้านการจัดบริการประชาชนขณะนี้ยังไม่ได้รับรายงานว่ามีปัญหา แต่ด้านบุคลากรยังมีประเด็นที่น่าเป็นห่วง ได้แก่ กลุ่มข้าราชการและลูกจ้างประจํา ซึ่งมีคําสั่งโอนแล้วตั้งแต่ 2 ตุลาคม 2565 และสํานักงบประมาณได้จัดสรรเงินเดือนไปให้ อบจ. ตั้งเบิกแล้ว แต่ช่วงเปลี่ยนผ่านอาจจะมีความล่าช้าในการเบิกจ่าย ทําให้ได้รับเงินเดือนช้ากว่าปกติ ส่วนกลุ่มพนักงานราชการ พนักงานกระทรวงสาธารณสุข (พกส.) และลูกจ้างชั่วคราว ซึ่งเป็นการทําสัญญาจ้างงาน อบจ.ยังอยู่ระหว่างการวางแนวทางการจ้าง จึงอาจมีปัญหาในการเบิกจ่ายเงินเดือน/ค่าจ้าง ทําให้ไม่ได้รับเงินเดือนได้ ปลัดกระทรวงสาธารณสุขได้กําชับให้สํานักงานสาธารณสุขจังหวัดทุกแห่งเร่งรัดติดตามการดําเนินการของ อบจ. เพื่อไม่ให้บุคลากรกลุ่มดังกล่าวได้รับผลกระทบแล้ว โดยให้ยึดตามกฎหมาย ระเบียบ และข้อปฏิบัติที่เกี่ยวข้องอย่างเคร่งครัด
นพ.พงศ์เกษมกล่าต่อว่า สําหรับกลุ่มข้าราชการที่ตําแหน่งอยู่ในโรงพยาบาลและขอไปช่วยราชการที่รพ.สต./สอน.ที่ถ่ายโอนไปสังกัด อบจ. อาจไม่สามารถตัดโอนตําแหน่งไปได้ เพราะภารกิจเดิมไม่ใช่การบริการปฐมภูมิหากประสงค์จะโอนไป อบจ. ขอให้โอนไปในตําแหน่งที่ อบจ. กําหนดไว้แล้ว ตามขั้นตอนการโอนปกติ ทั้งนี้ หากมีปัญหาใดๆ ในการถ่ายโอน สามารถแจ้งศูนย์ประสานการถ่ายโอนภารกิจฯ ประจําสํานักงานสาธารณสุขจังหวัด เพื่อช่วยประสานอบจ.แก้ไขปัญหาโดยเร็วต่อไป
***********************************************21 ตุลาคม 2565
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม โดยกรมพระธรรมนูญ จัดโครงการสัมมนาเชิงปฏิบัติการ “เทคนิคการใช้กฎหมายป้องกันและปราบปรามการทุจริตประพฤติมิชอบในราชการทหาร”
วันศุกร์ที่ 2 กันยายน 2565
สํานักงานปลัดกระทรวงกลาโหม โดยกรมพระธรรมนูญ จัดโครงการสัมมนาเชิงปฏิบัติการ “เทคนิคการใช้กฎหมายป้องกันและปราบปรามการทุจริตประพฤติมิชอบในราชการทหาร”
เช้าวันนี้ (31 ส.ค. 65 เวลา 09.00 น.) สํานักงานปลัดกระทรวงกลาโหม โดยกรมพระธรรมนูญ จัดโครงการสัมมนาเชิงปฏิบัติการเรื่อง “เทคนิคการใช้กฎหมายป้องกันและปราบปรามการทุจริตประพฤติมิชอบในราชการทหาร”
โดยมี พลเอก วรเกียรติ รัตนานนท์ ปลัดกระทรวงกลาโหม เป็นประธานการจัดโครงการสัมมนาฯ ณ ห้องศรีสมาน 1 อาคารอเนกประสงค์ สํานักงานปลัดกระทรวงกลาโหม (พื้นที่ศรีสมาน)
สําหรับโครงการดังกล่าว จัดให้มีการบรรยายให้ความรู้โดยวิทยากรผู้ทรงคุณวุฒิ จาก กรมพระธรรมนูญ นําโดย พลเอก ประชาพัฒน์ วัจนะรัตน์ เจ้ากรมพระธรรมนูญ พร้อมด้วยสํานักงานคณะกรรมการป้องกันและปราบปรามการทุจริตแห่งชาติ และศาลอาญาคดีทุจริตและประพฤติมิชอบกลาง ในหัวข้อเรื่อง “กฎหมายเกี่ยวกับการป้องกันการทุจริตในหน่วยงานภาครัฐ” และ “เทคนิคการดําเนินกระบวนพิจารณาคดีอาญาในระบบไต่สวน” มีผู้เข้าร่วมโครงการสัมมนาฯ จํานวน 600 คน ประกอบด้วย ข้าราชการทหารที่ปฏิบัติหน้าที่ตุลาการพระธรรมนูญหัวหน้าศาลทหารกรุงเทพ, อัยการทหาร, ทนายทหาร และข้าราชการทหารในสังกัดสํานักงานรัฐมนตรี, สํานักงานปลัดกระทรวงกลาโหม, กองบัญชาการกองทัพไทย และเหล่าทัพ
โดยผู้เข้าร่วมสัมมนาฯ จะได้รับความรู้ความเข้าใจในกฎหมายที่เกี่ยวข้องกับการป้องกัน และปราบปรามการทุจริตประพฤติมิชอบ และการดําเนินกระบวนพิจารณาคดีอาญาทุจริตประพฤติมิชอบ โดยจะนําความรู้ที่ได้รับไปขยายผลต่อการปฏิบัติหน้าที่ให้เป็นไปตามขั้นตอนของกฎหมายได้อย่างมีประสิทธิภาพ และป้องกันการกระทําผิดจากการทุจริตเพื่ออํานวยความยุติธรรมให้กับประชาชนต่อไป
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ